Document ID: 32008D0679

SKLEP KOMISIJE
z dne 31. julija 2008
o dodelitvi nepovratnih sredstev za ukrepe prevajanja in preizkušanja raziskovalnega modula o viktimizaciji iz posebnega programa „Preprečevanje kriminala in boj proti njemu“ kot dela splošnega programa „Varnost in varstvo svoboščin“
(2008/679/PNZ)
KOMISIJA EVROPSKIH SKUPNOSTI JE -
ob upoštevanju Pogodbe o Evropski uniji,
ob upoštevanju Sklepa Sveta 2007/125/PNZ z dne 12. februarja 2007 o uvedbi posebnega programa „Preprečevanje kriminala in boj proti njemu“ kot dela splošnega programa „Varnost in varstvo svoboščin“ za obdobje 2007-2013 (1) in zlasti člena 7(6) Sklepa,
ob upoštevanju naslednjega:
(1)
Komisija je 16. aprila 2007 sprejela letni program dela za leto 2007 za posebni program „Preprečevanje kriminala in boj proti njemu“ kot dela splošnega programa „Varnost in varstvo svoboščin“ (2).
(2)
Razpis za partnerje iz okvirnega programa „Preprečevanje kriminala in boj proti njemu“ je bil objavljen februarja 2007.
(3)
Poseben razpis za zbiranje predlogov o prevajanju in preizkušanju raziskovalnega modula o viktimizaciji je bil 16. avgusta 2007 poslan vsem izbranim partnerjem okvirnega programa, ki so izbrali možnost „Statistični podatki o kriminalu in kriminalnem pravosodju“.
(4)
Odbor za ocenjevanje se je sestal 6. novembra 2007, 22. novembra 2007 in 17. decembra 2007 ter predlagal dodelitev sredstev za prevajanje in preizkušanje raziskovalnega modula o viktimizaciji.
(5)
Ukrepi iz tega sklepa so v skladu z Uredbo Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3).
(6)
Ukrepi iz tega sklepa so v skladu z mnenjem Odbora, ustanovljenega s členom 8 Sklepa Sveta 2007/125/PNZ -
SKLENILA:
Edini člen
Nepovratna sredstva za ukrepe iz Priloge so odobrena za skupni znesek 1 540 170,39 EUR.
V Bruslju, 31. julija 2008

Labels: 11
19
10
0
15